Sekolah Menengah Kebangsaan Dato' Onn, Butterworth

Sekolah Menengah Kebangsaan Dato' Onn, SMKDOB atau nama ringkasnya SMK DATUK ONN merupakan sebuah sekolah menengah kebangsaan yang terletak di Jalan Gangsa, Butterworth.

Sejarah Sekolah  
Sekolah Menengah Kebangsaan Dato’ Onn Butterworth terletak di Bagan Ajam, lebih kurang 8 km di utara Bandar Butterworth, bersebelahan jalan raya Butterworth Alor Setar. Diasaskan dalam tahun 1959 dengan 2 buah kelas aliran menengah Melayu yang pertama ditubuhkan di Seberang Perai Utara dan ditempatkan di Sekolah Menengah St. Marks Butterworth buat sementara sehingga tahun 1964. Pada tahun 1959, terdapat seramai 80 orang pelajar lelaki dan 29 orang pelajar perempuan dalam tingkatan 1 dengan seramai 6 orang guru. Pada tahun 1961, kumpulan pelajar pertama ini mula menduduki Peperiksaan Sijil Rendah Pelajaran Malaysia (SRP). Pada tahun 1963, bilangan kelas menengah melayu bertambah ke jumlah 7 buah kelas iaitu 3 kelas tingkatan 1 dan satu kelas bagi setiaptingkatan dari tingkatan 2 hingga tingkatan 5. Pelajar mula menduduki Peperiksaan Sijil Pelajaran Malaysia (SPM).

Bangunan sekolah kini siap dibina pada tahun 1964 dan seramai 387 orang pelajar serta 14 orang guru telah berpindah dari Sekolah Menengah St. Mark ke Sekolah Menengah Melayu pertama di kawasan Seberang Perai Utara Sekolah ini pada mulanya dinamakan Sekolah Menengah Bagan Ajam Butterworth Pengetua yang pertama sekolah ini ialah Encik Hashim Bin Othman yang berkhidmat dari tahun 1964 hingga tahun 1965. Pada masa, sekolah ini hanya digunakan sebagai “kelas” untuk Sekolah Menengah Kg. Kastam, Butterworth. Pada hari Isnin 25hb Julai 1966, Sekolah Menengah Bagan Ajam hanya tinggal dalam kenangan apabila pada pagi yang bersejarah tersebut, Yang Berhormat Encik Mohd Khir Johari, Menteri Pendidikan Malaysia telah merasmikan bangunan sekolah ini sebagai Sekolah Dato’ Onn, Butterworth, sempena mengambil nama tokoh perjuangan tanah air, iaitu Yang Berhormat Dato’ Onn Bin Jaafar.

Selaras dengan Dasar Kementerian Pendidikan Malaysia, Sekolah Menengah Dato’ Onn bertukar nama menjadi SEKOLAH MENENGAH KEBANGSAAN DATO’ ONN, BUTTERWORTH pada tahun 1998. “Ilmu Pancaran Hidup” merupakan moto/logo Sekolah Menengah Kebangsaan Dato’ Onn. Logo sekolah telah dicipta oleh Encik Omar Bin Bakar. “Ilmu Pancaran Hidup” juga diguna pakai sebagai tema lagu rasmi sekolah.

Visi dan Misi Sekolah 
"Pendidikan Berkualiti Insan Terdidik Negara Sejahtera"

"Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara"

Lagu Sekolah

Ilmu Pancaran Hidup 
Kami berjanji akan berjaya

Belajar berbakti pada nusa 

Tatatertib sekolah diperlihara 

Hormat guru dan ibubapa

Ilmu pancaran hidup

Cogan perjuangan utama

SMK Datuk Onn tetap berjaya 

Menjunjung cita mulia

SMK Datuk Onn tetap berjaya 

Menuju cita .... mulia

Kejayaan

TAHUN 2013 :- 
 Pemenang 10 Teratas dalam Lawatan Hijau ke Jakarta , Aeon Eco Quiz Challenge 2013, 19-20 August 2013
 China–Asean Youth Seminar On Green School, July 9th – 11th, Beijing, China
 Anugerah Johan Kelab Pengguna Peringkat Kebangsaan 2013, 30 Mei-1 Jun 2013
 Saguhati Papan Kenyataan Kelab Pengguna Peringkat Negeri
 Tempat Ketiga Pidato Bahasa Inggeris Peringkat Kebangsaan 2013
 Tempat Ketiga Pidato Bahasa Melayu Peringkat Kebangsaan 2013
 Meeting On Young Consumer Leaders Of Thailand To Asean, 13-16 August 2013, Bangkok, Thailand
 Anugerah Kelab Pengguna Peringkat Negeri 2013
 Johan Inovasi Sains Individu Peringkat Negeri 2013 ‘BEM MULTI –FUNCTION WATER FILTER’
Naib Johan Lompat Tali ''KARNIVAL CERGAS & SIHAT' Peringkat Negeri

Alamat
Sekolah Menengah Kebangsaan Dato' Onn
Jalan Gangsa, Mukim 9, 
13000, Butterworth
Pulau Pinang,  
Telefon =  6043331350
Fax       = 6043310350

Pautan luar 
 Sekolah Menengah Kebangsaan Dato' Onn
 

Dato' Onn
Dato' Onn